Oficialusis leidinys L 004 , 08/01/1998 p. 0001 - 0009



Tarybos reglamentas (EB) Nr. 11/98 1997 m. gruodžio 11 d. iš dalies keičiantis Reglamentą (EEB) Nr. 684/92 dėl bendrųjų tarptautinio keleivių vežimo tolimojo susisiekimo ir miesto autobusais taisyklių EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 75 straipsnio 1 dalį, atsižvelgdama į Komisijos pasiūlymą [1], atsižvelgdama į Ekonomikos ir socialinių reikalų komiteto nuomonę [2], laikydamasi Sutarties 189c straipsnyje nustatytos tvarkos [3], (1) kadangi pagal Sutarties 75 straipsnio 1 dalies a punktą įgyvendinant bendrą transporto politiką numatyta, inter alia, nustatyti tarptautiniam keleivių vežimui kelių transportu taikymo bendrąsias taisykles; (2) kadangi tokios taisyklės yra išdėstytos 1992 m. kovo 16 d. Tarybos reglamente (EEB) Nr. 684/92 dėl bendrųjų tarptautinio keleivių vežimo tolimojo susisiekimo ir miesto autobusais taisyklių [4]; (3) kadangi Reglamento (EEB) Nr. 684/92 20 straipsnyje yra numatyta, kad Komisija iki 1995 m. liepos 1 d. pateikia Tarybai pranešimą apie reglamento įgyvendinimą ir kad iki 1997 m. sausio 1 d. Taryba, gavusi Komisijos pasiūlymą, supaprastina procedūras, įskaitant – atsižvelgus į pranešimo išvadas – leidimų panaikinimą; (4) kadangi tolimojo susisiekimo ir miesto autobusais teikiamų įvairių tarptautinių paslaugų apibrėžimas turėtų būti supaprastintas ir patikslintas; kadangi pirmiau minėtas paslaugas galima priskirti reguliarioms, specialiosioms reguliarioms ir vienkartinėms paslaugoms; kadangi dėl to švytuoklinių paslaugų sąvokos galima būtų atsisakyti; (5) kadangi sistema, leidžianti patekti į rinką be leidimo, turėtų būti nustatyta visoms vienkartinėms paslaugoms, specialiosioms reguliarioms paslaugoms ir visoms savo sąskaita atliekamoms transporto operacijoms; (6) kadangi leidimų teikti reguliarias paslaugas sistema turėtų būti išlaikyta, tačiau tokių paslaugų teikimo sąlygoms turėtų būti nustatytas tam tikras lankstumo laipsnis; (7) kadangi tam, kad būtų išlaikyta skirtingų transporto rūšių konkurencija, geležinkeliams po tam tikro laiko jau neturėtų būti teikiamas prioritetas, steigiant tolimojo susisiekimo ar miesto autobusais teikiamų paslaugų įmonę; (8) kadangi, siekiant palengvinti transporto operacijų kontrolę, tarptautiniam keleivių vežimui keliais samdos pagrindais ar už atlygį reikėtų taikyti Bendrijos licenciją, kuri būtų parengta pagal suderintą pavyzdį ir išduota pagal skubią ir veiksmingą administracinę tvarką; (9) kadangi tam tikri terminai, kurių laikomasi išduodant leidimus, turėtų būti lankstesni; (10) kadangi valstybės narės privalo imtis būtinų priemonių, reikalingų šiam reglamentui įgyvendinti, ypač dėl veiksmingų, proporcingų ir atgrasančių bausmių; (11) kadangi reikalingos nuostatos, kad patariamasis komitetas padėtų Komisijai priimant reglamento įgyvendinimo priemones, skirtas transporto dokumentams; (12) kadangi turėtų būti nustatytas atitinkamas Bendrijos licencijos galutinis pristatymo terminas; (13) kadangi šio reglamento taikymas turėtų būti kontroliuojamas Komisijai pateikiant pranešimą, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 684/92 iš dalies keičiamas taip: 1) 2 straipsnyje: - 1.1 punkte pridedama ši pastraipa: "Paslaugų teikimo reguliarumo negali įtakoti joks derinimasis prie paslaugos teikimo sąlygų.", - 1.2 punkte išbraukiamas d papunktis, - 1.3 punkte išbraukiami žodžiai "papildomų transporto priemonių naudojimą, trumpesnių laiko tarpų taikymą", - 2 punktas išbraukiamas, - 3.1 punktas pakeičiamas taip: "3.1. Vienkartinės paslaugos – tai paslaugos, kurios neatitinka reguliarių paslaugų, įskaitant specialiąsias reguliarias paslaugas, apibrėžimo ir kurioms visų pirma būdinga tai, kad jas teikiant yra vežamos vartotojo ar paties vežėjo iniciatyva surinktos keleivių grupės. Norint organizuoti analogiškas ar laikinas paslaugas, kurias galima palyginti su jau teikiamomis reguliariomis paslaugomis ir kuriomis aptarnaujami jomis besinaudojantys žmonės, reikia gauti leidimą pagal II skirsnyje nustatytą tvarką.", - 3.2 punktas išbraukiamas, - 3.4 punkto antroje pastraipoje žodžiai "po konsultacijų su valstybėmis narėmis" pakeičiami žodžiais "16a straipsnyje", - 4 punktas pakeičiamas taip: "4. Vežimo savo sąskaita veikla Vežimo savo sąskaita veikla yra veikla, kurią nekomerciniais ir pelno nesiekiančiais tikslais vykdo fizinis ar juridinis asmuo, jei: - transporto veikla tam fiziniam ar juridiniam asmeniui tėra pagalbinė veikla, - naudojamos transporto priemonės yra to fizinio ar juridinio asmens nuosavybė arba jis jas įgijo atidėto apmokėjimo sąlygomis ar pagal ilgalaikės išperkamosios nuomos sutartį ir vairuojamos fizinio ar juridinio asmens darbuotojo arba paties fizinio asmens."; 2) 3 straipsnio 1 dalies pirma įtrauka pakeičiama taip: "— valstybėje, kurioje vežėjas yra įsisteigęs, turi leidimą verstis vežimu teikiant reguliarias paslaugas, specialiąsias reguliarias paslaugas ar vienkartines paslaugas tolimojo susisiekimo ir miesto autobusais"; 3) pridedamas šis straipsnis: "3a straipsnis Bendrijos licencija 1. Bet kuris vežėjas, atitinkantis 3 straipsnio 1 dalyje išdėstytus kriterijus ir norintis tolimojo susisiekimo ir miesto autobusais vežti keleivius tarptautiniais maršrutais, pagal priede nurodytą pavyzdį privalo turėti valstybės narės, kurioje vežėjas yra įsisteigęs, kompetentingų institucijų išduotą Bendrijos licenciją. 2. Kompetentingos valstybės narės institucijos pareiškėjui išduoda Bendrijos licencijos originalą, kurį vežėjas turi saugoti, ir patvirtintų jos kopijų tiek, kiek yra transporto priemonių, kuriomis Bendrijos licencijos turėtojas naudojasi tarptautiniam keleivių vežimui ir kurios yra tik jo nuosavybė arba jam priklauso kita forma, būtent, pirktos išsimokėtinai, pagal nuomos ar lizingo sutartį. 3. Bendrijos licencija išduodama vežėjo vardu ir negali būti perduota kitam asmeniui. Patvirtinta tikra Bendrijos licencijos kopija laikoma transporto priemonėje ir yra pateikiama bet kuriam įgaliotam tikrintojui pareikalavus. 4. Bendrijos licencija išduodama penkerių metų laikotarpiui, kurį galima pratęsti. 5. Valstybės narės, kurioje įsisteigęs vežėjas, kompetentingos institucijos išduotas dokumentas, patvirtinantis, kad vežėjas turi teisę patekti į rinką ir teikti tarptautines keleivių vežimo keliais paslaugas, yra pakeičiamas Bendrijos licencija. 6. Pateikus paraišką licencijai gauti ir nuo jos išdavimo bent jau kas penkerius metus, valstybės narės, kurioje yra įsisteigęs vežėjas, kompetentingos institucijos tikrina, ar vežėjas laikosi arba vis dar tebesilaiko 3 straipsnio 1 dalyje išdėstytų reikalavimų. 7. Jei 3 straipsnio 1 dalyje nurodytų reikalavimų nesilaikoma, valstybės narės, kurioje yra įsisteigęs vežėjas, kompetentingos institucijos, priimdamos pagrįstą sprendimą, atsisako išduoti Bendrijos licenciją ar pratęsti jos galiojimą. 8. Valstybės narės užtikrina paraiškos Bendrijos licencijai gauti arba jos turėtojo teisę apskųsti valstybės narės, kurioje vežėjas yra įsisteigęs, kompetentingų institucijų sprendimą atsisakyti jam tokią licenciją išduoti arba atšaukti jos galiojimą. 9. Valstybės narės ne vėliau kaip iki kiekvienų metų sausio 31 d. praneša Komisijai vežėjų, kurie praėjusių metų gruodžio 31 d. turėjo Bendrijos licenciją, skaičių ir patvirtintų jos kopijų skaičių, sutampantį su transporto priemonių, kurias tą dieną būtų galima panaudoti, skaičiumi. 10. Valstybės narės gali nuspręsti, kad Bendrijos licencija taip pat galioja atliekant nacionalines transporto."; 4) 4 straipsnis pakeičiamas taip: "4 straipsnis Patekimas į rinką 1. Vienkartinėms paslaugoms, nurodytoms 2 straipsnio 3.1 punkte, leidimo nereikia. 2. Specialioms reguliarioms paslaugoms, nurodytoms 2 straipsnio 1.2 punkte, leidimo nereikia, jei jos teikiamos pagal organizatoriaus ir vežėjo sudarytą sutartį. 3. Reisams tuščiomis transporto priemonėmis, kurie yra susiję su šio straipsnio 1 ir 2 dalyse nurodyta vežimo veikla, leidimo taip pat nereikia. 4. Reguliarioms paslaugoms, apibrėžtoms 2 straipsnio 1 dalies 1.1 punkte ir specialioms reguliarioms paslaugoms, dėl kurių organizatorius ir vežėjas sutarties nesudaro, būtina gauti leidimą 5–10 straipsniuose nustatyta tvarka. 5. Vežėjams savo sąskaita tvarka nustatyta 13 straipsnyje;"; 5) II skirsnio pavadinimas pakeičiamas taip: "REGULIARIOS PASLAUGOS, KURIOMS REIKIA LEIDIMO"; 6) 5 straipsnyje: - 1 dalies antroje pastraipoje pirmas sakinys pakeičiamas taip: "Jei įmonės susivienija teikti reguliarias paslaugas, leidimas išduodamas visų įmonių vardu.", - 2 dalies pirmas sakinys pakeičiamas taip: "2. Leidimas išduodamas ne ilgesniam kaip penkerių metų laikotarpiui.", - 3 dalies d punktas pakeičiamas taip: - "d) sustojimo vietos ir tvarkaraštis;" - 4 dalyje žodžiai "po konsultacijų su valstybėmis narėmis" pakeičiami žodžiais "16a straipsnyje nustatyta tvarka", - 5 dalis pakeičiama taip: "5. Leidimai jų turėtojui (-ams) suteikia teisę teikti reguliarias paslaugas visų valstybių narių teritorijose, kurias kerta teikiamų paslaugų maršrutai.", - pridedama ši dalis: "6. Reguliarių paslaugų teikėjas, susiklosčius laikinoms ir nepaprastoms aplinkybėms, gali naudotis papildomomis transporto priemonėmis. Šiuo atveju vežėjas privalo užtikrinti, kad transporto priemonėje būtų šie dokumentai: - leidimo, išduoto teikti reguliarias paslaugas, kopija, - reguliarių paslaugų teikėjo su papildomas transporto priemones tiekiančia įmone sudarytos sutarties kopija arba jai lygiavertis dokumentas, - Bendrijos licencijos, išduotos reguliarių paslaugų teikėjui, patvirtinta kopija."; 7) 6 straipsnis iš dalies keičiamas taip: - 1 dalis pakeičiama taip: "1. Paraiškos leidimui reguliarioms paslaugoms teikti pateikiamos valstybės narės, kurios teritorijoje yra išvykimo vieta, kompetentingoms institucijoms, toliau – "leidimą išduodančios institucijos". Išvykimo vieta – tai "viena iš teikiamos paslaugos galinių stotelių."" - 2 dalyje žodžiai "po konsultacijų su valstybėmis narėmis" pakeičiami žodžiais "16a straipsnyje nustatyta tvarka", - 3 dalis pakeičiama taip: "3. Asmenys, pateikę paraišką leidimui, pateikia bet kokią informaciją, kurią jie laiko esant svarbia arba kurios reikalauja leidimą išduodanti institucija, ypač vairavimo tvarkaraštį, leidžiantį kontroliuoti, ar laikomasi Bendrijos įstatymų dėl vairavimo ir poilsio laiko, ir Bendrijos licencijos, išduotos keleivius vežti tarptautiniais maršrutais samdos pagrindais ar už atlygį, kaip numatyta 3a straipsnyje, kopiją."; 8) 7 straipsnis pakeičiamas taip: "7 straipsnis Leidimų išdavimo tvarka 1. Leidimai išduodami gavus visų valstybių narių, kurių teritorijose keleiviai įlaipinami arba išlaipinami, valdžios institucijų pritarimą. Leidimą išduodanti institucija persiunčia tokioms valdžios institucijoms ir valstybių narių, kurių teritorijos kertamos neįlaipinant ir neišlaipinant keleivių, kompetentingoms institucijoms paraiškos kopiją kartu su kitų reikiamų dokumentų kopijas ir jos įvertinimą. 2. Valstybių narių kompetentingos institucijos, kurių pritarimo buvo paprašyta, per du mėnesius praneša leidimą išduodančiai institucijai apie savo sprendimą dėl paraiškos. Šis laikas skaičiuojamas nuo prašymo pareikšti nuomonę gavimo dienos, kuri nurodyta patvirtinant pirmiau nurodytą prašymą. Jei leidimą išduodanti institucija per tą laiką atsakymo negauna, laikoma, kad institucijos, į kurias buvo kreiptasi, davė savo sutikimą ir leidimą išduodanti institucija išduoda leidimą. Valstybių narių, kurių teritorijos kertamos neįlaipinant ir neišlaipinant keleivių, institucijos savo pastabas leidimą išduodančiai institucijai gali pranešti per pirmoje pastraipoje nustatytą laiką. 3. Remdamasi šio straipsnio 7 ir 8 dalimis, leidimą išduodanti institucija sprendimą dėl paraiškos priima per keturis mėnesius nuo paraiškos pateikimo dienos. 4. Leidimas neišduodamas, jei: a) pareiškėjas jam tiesiogiai prieinamomis priemonėmis negali teikti paraiškoje nurodytos paslaugos; b) pareiškėjas anksčiau nesilaikė nacionalinių arba tarptautinių kelių transporto teisės normų, ypač sąlygų ir reikalavimų dėl leidimų tarptautinėms keleivių vežimo kelių transportu paslaugoms, arba šiurkščiai pažeidė nustatytas saugos keliuose teisės normas, ypač taisykles, taikomas transporto priemonėms ir vairuotojų vairavimo ir poilsio laikui; c) jei paraiškos leidimo galiojimo laikui pratęsti pateikimo atveju nebuvo laikytasi leidimui nustatytų sąlygų; d) jei nustatoma, kad svarstoma paslauga tiesiogiai trikdytų teikiamas reguliarias paslaugas, kurioms leidimas jau išduotas, išskyrus atvejus, kai svarstomas reguliarias paslaugas teikia tik vienas vežėjas arba viena vežėjų grupė; e) jei paaiškėja, kad paraiškoje nurodytomis paslaugomis siekiama tose susisiekimo linijose tik pelningiausių paslaugų; f) valstybė narė, remdamasi išsamia analize, nustato, kad tos paslaugos atitinkamuose tiesioginiuose ruožuose teikimas darytų didelę įtaką panašių geležinkelio paslaugų perspektyvumui. Apie bet kokį sprendimą, priimtą laikantis šios nuostatos bei apie priežastis, kuriomis remiantis jis buvo priimtas, pranešama suinteresuotiems vežėjams. Tuo atveju, jei autobusais jau teikiamos tarptautinės paslaugos atitinkamuose tiesioginiuose ruožuose daro didelę įtaką panašių geležinkeliu teikiamų paslaugų perspektyvumui, valstybė narė, gavusi Komisijos sutikimą, nuo 2000 m. sausio 1 d. gali laikinai sustabdyti leidimo autobusais teikti tarptautines paslaugas išdavimą arba jau išduotą tokį leidimą paskelbti negaliojančiu, pranešusi vežėjui apie pirmiau minėtą sprendimą prieš šešis mėnesius. Tai, kad vežėjas siūlo mažesnes kainas negu kiti vežėjai, arba tai, kad toje susisiekimo linijoje paslaugas jau teikia kiti vežėjai, savaime negali būti pagrindas atmesti paraišką. 5. Leidimą išduodanti institucija ir visų valstybių narių kompetentingos institucijos, kurios, siekdamos šio straipsnio 1 dalyje numatyto susitarimo, laikosi tam tikros tvarkos, gali atmesti paraiškas tiktai dėl priežasčių, suderinamų su šiuo reglamentu. 6. Jei tvarka, kuria siekiama šio straipsnio 1 dalyje numatyto susitarimo, neduoda leidimą išduodančiai institucijai galimybės priimti sprendimą dėl paraiškos, klausimą galima perduoti Komisijai per penkis mėnesius, skaičiuojant nuo dienos, kada vežėjas įteikia paraišką. 7. Po konsultacijų su suinteresuotomis valstybėmis narėmis, Komisija per dešimt savaičių priima sprendimą, kuris įsigalioja per trisdešimt dienų nuo jo pranešimo atitinkamoms valstybėms narėms. 8. Komisijos sprendimas taikomas tol, kol atitinkamos valstybės narės susitaria. 9. Leidimą išduodanti institucija, užbaigusi šiame straipsnyje nustatytą procedūrą, apie savo sprendimą praneša visoms 1 dalyje nurodytoms institucijoms, pasiųsdama joms bet kurio leidimo kopiją; tranzitinių valstybių narių kompetentingos institucijos gali nurodyti, kad jos nepageidauja, jog joms būtų atsiųstas toks pranešimas."; 9) 8 straipsnio 3 dalies antroje pastraipoje po žodžio "ypač" įterpiami žodžiai "patikslinant vežimo kainų ir tvarkaraščių intervalus"; 10) 9 straipsnio 4 dalis išbraukiama; 11) III skirsnio pavadinimas pakeičiamas taip: "VIENKARTINĖS IR KITOS PASLAUGOS, KURIOMS LEIDIMAS NEREIKALINGAS" 12) 11 straipsnis pakeičiamas taip: "11 straipsnis Kelionės lapas 1. 4 straipsnio 1 dalyje nurodytos paslaugos teikiamos turint kelionės dokumentą. 2. Vežėjas, teikiantis vienkartines paslaugas, kelionės lapą užpildo prieš kiekvieną kelionę. 3. Kelionės lape nurodoma bent jau ši informacija: a) paslaugos tipas; b) pagrindinis maršrutas; c) paslaugą teikiantis vežėjas (-ai). 4. Kelionės lapų knygomis aprūpina valstybės narės, kurioje transporto įmonė yra įsisteigusi, kompetentingos institucijos arba tų institucijų paskirtos organizacijos. 5. Komisija, laikydamasi 16a straipsnyje nustatytos tvarkos, nustato kelionės dokumente pavyzdį ir naudojimosi juo tvarką"; 13) 12 straipsnio pirmoje dalyje išbraukiami žodžiai "tarptautinių švytuoklinių paslaugų keleivius apgyvendinant arba"; 14) 13 straipsnyje: - 2 dalis išbraukiama, - 3 dalyje žodžiai "po konsultacijų su valstybėmis narėmis" pakeičiami žodžiais "16a straipsnyje nustatyta tvarka"; 15) 14 straipsnyje: - 1 dalies įvadinėje dalyje išbraukiami šie žodžiai: "arba švytuokline paslauga", - 1 dalies paskutinė įtrauka pakeičiama taip: "— vežimo kaina"; 16) 16 straipsnis pakeičiamas taip: "16 straipsnis Nuobaudos ir savitarpio pagalba 1. Kompetentingos valstybės narės, kurioje vežėjas yra įsisteigęs, institucijos 3a straipsnyje numatytą Bendrijos licenciją paskelbia negaliojančia, jeigu jos turėtojas: - nebesilaiko 3 straipsnio 1 dalyje išdėstytų reikalavimų, - nurodė netikslią informaciją dėl duomenų, kuriuos reikalaujama pateikti išduodant Bendrijos licenciją. 2. Leidimą išduodanti institucija panaikina leidimą, jei jo turėtojas nebesilaiko sąlygų, kuriomis remiantis buvo išduotas tas leidimas pagal šio reglamento nuostatas, ypač jei to prašo valstybė narė, kurioje vežėjas yra įsisteigęs. Ši institucija apie tai nedelsdama informuoja atitinkamų valstybių narių kompetentingas institucijas. 3. Jei rimtai arba pakartotinai, tačiau negrubiai yra pažeidžiamos kelių eismo saugos taisyklės, ypač taikomos transporto priemonėms, vairuotojų vairavimo ir poilsio laikui ir be leidimo teikiant analogiškas ar laikinas paslaugas, kaip nurodyta 2 straipsnio 1.3 punkte, kompetentingos valstybės narės, kurioje yra įsisteigęs pažeidimus padaręs vežėjas, institucijos, inter alia, Bendrijos licenciją gali paskelbti negaliojančia arba laikinai ir (arba) iš dalies atšaukti patvirtintas Bendrijos kopijas. Šios nuobaudos nustatomos atsižvelgiant į Bendrijos licencijos turėtojo pažeidimo rimtumą ir jo turimų patvirtintų kopijų, išduotų užsiimti savo tarptautiniu verslu, skaičių. 4. Valstybių narių kompetentingos institucijos uždraudžia vežėjui pagal šio reglamento nuostatas jų teritorijoje teikti tarptautines keleivių vežimo paslaugas, jei jis pakartotinai rimtai pažeidžia kelių eismo saugos taisykles, ypač tas, kurios taikomos transporto priemonėms bei vairuotojų vairavimo ir poilsio laikui. Apie tai jos nedelsdamos praneša atitinkamų valstybių narių kompetentingoms institucijoms. 5. Gavusios prašymą, valstybės narės vienos kitoms pateikia bet kurią savo turimą svarbią informaciją apie: - šio reglamento nuostatų ir bet kurių kitų Bendrijos taisyklių, taikomų tarptautiniam keleivių vežimui tolimojo susisiekimo ir miesto autobusais, pažeidimus, kuriuos jų teritorijoje padarė vežėjas iš kitos valstybės narės, ir apie paskirtas nuobaudas, - jų pačių vežėjams paskirtas nuobaudas už pažeidimus, šių vežėjų padarytus kitos valstybės narės teritorijoje."; 17) įterpiamas šis straipsnis: "16a straipsnis Jei turi būti laikomasi šiame straipsnyje išdėstytos tvarkos, Komisijai padeda 1997 m. gruodžio 11 d. Tarybos reglamentu (EB) Nr. 12/98, nustatančiu sąlygas, kuriomis vežėjai nerezidentai gali valstybėje narėje teikti vidaus keleivinio kelių transporto paslaugas [5], įsteigtas komitetas kuriam pirmininkauja Komisijos atstovas. Komisijos atstovas pateikia komitetui priemonių, kurių būti imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkasatsižvelgdamas į klausimo skubumą, jei reikia, balsuojant. Nuomonė įrašoma į protokolą; be to, kiekviena valstybė narė turi teisę prašyti, jos nuomonę įrašyti į protokolą. Komisija visapusiškai atsižvelgia į Komiteto pareikštą nuomonę. Ji informuoja Komitetą, kokiu būdu buvo atsižvelgta į jo nuomonę."; 18) 19 straipsnio antra pastraipa keičiama taip: "Valstybės narės imasi priemonių, susijusių konkrečiai su jo laikymosi tikrinimo būdais ir tinkamomis nuobaudomis, kurios yra taikomos šio reglamento nuostatų pažeidimams, sistemai ir imasi visų priemonių, užtikrinančių, kad tos nuobaudos būtų taikomos. Šiuo būdu numatomos veiksmingos, proporcingos ir atgrasančios nuobaudos. Valstybės narės nedelsdamos per dvylika mėnesių nuo šio reglamento įsigaliojimo dienos praneša Komisijai apie atitinkamas priemones bei apie bet kuriuos vėliau padarytus pakeitimus. Jos užtikrina, kad visos tokios priemonės būtų taikomos nediskriminuojant vežėjų dėl pilietybės ar įsisteigimo vietos."; 19) priedas pakeičiamas priedu, pateiktu šiame reglamente. 2 straipsnis Iki 1998 m. gruodžio 11 d. valstybės narės, pasikonsultavusios su Komisija, imasi būtinų priemonių šiam reglamentui įgyvendinti, ir apie jas praneša Komisijai. 3 straipsnis Komisija ne vėliau kaip 1999 m. gruodžio 31 d. pateikia Europos Parlamentui ir Tarybai pranešimą apie šio reglamento taikymo rezultatus. 4 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Jis taikomas nuo 1998 m. gruodžio 11 d., išskyrus 1 straipsnio 3 dalį, kuri taikoma nuo 1999 m. birželio 11 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1997 m. gruodžio 11 d. Tarybos vardu Pirmininkas M. Delvaux-stehres [1] OL C 203, 1996 7 13, p. 11 ir OL C 107, 1997 4 5, p. 3. [2] OL C 66, 1997 3 3, p. 3. [3] 1996 m. lapkričio 28 d. Europos Parlamento nuomonė (OL C 380, 1996 12 16, p. 40), 1997 m. balandžio 14 d. Tarybos bendroji pozicija (OL C 164, 1997 5 30, p. 1) ir 1997 m. liepos 16 d. Europos Parlamento sprendimas (OL C 286, 1997 9 22, p. 85). [4] OL L 74, 1992 3 20, p. 1. [5] OL L 4, 1998 1 8, p. 10. -------------------------------------------------- PRIEDAS " PRIEDAS +++++ TIFF +++++ Bendrosios nuostatas 1. Ši licencija yra išduota pagal 1992 m. kovo 16 d. Tarybos reglamentą (EEB) Nr. 684/92 dėl tarptautinio keleivių vežimo tolimojo susisiekimo ir miesto autobusais bendrųjų taisyklių su pakeitimais, padarytais Reglamentu (EB) Nr. 11/98. 2. Valstybės narės, kurioje vežėjas yra įsisteigęs, kompetentingos institucijos šią licenciją išdavė vežėjui, kuris samdos pagrindais ar už atlygį: - organizuodamas reguliarias paslaugas, įskaitant specialiąsias reguliarias paslaugas arba vienkartines paslaugas, gali vežti keleivius tolimojo susisiekimo ir miesto autobusais, - atitinka sąlygas, nustatytas pagal Bendrijos taisykles, dėl leidimo verstis keleivių vežėjo kelių transportu veikla, organizuojant nacionalines ir tarptautines transporto operacijas, - laikosi teisinių kelių saugos reikalavimų, taikomų vairuotojų kvalifikacijai ir transporto priemonių standartams. 3. Šia licencija leidžiama teikti tarptautines keleivių vežimo samdos pagrindais ar už atlygį tolimojo susisiekimo ir miesto autobusais paslaugas visais susiekimo keliais Bendrijos teritorijoje: - jei išvykimo ir paskyrimo vieta yra dviejose skirtingose valstybėse narėse, tranzitu vykstant ar nevykstant per vieną arba keletą valstybių narių, arba trečiąsias šalis, - iš valstybės narės į trečiąją šalį ir atvirkščiai, tranzitu vykstant ar nevykstant per vieną, arba keletą valstybių narių, arba trečiąsias šalis, - tarp trečiųjų šalių, tranzitu vykstant per vienos arba keleto valstybių narių teritoriją, ir reisus tuščiomis transporto priemonėmis, kai atliekama transporto veikla pagal Reglamentu (EEB) Nr. 684/92 nustatytas sąlygas. Vykdant transporto operacijas iš valstybės narės į trečiąją šalį ir atvirkščiai, Reglamento (EEB) Nr. 684/92 nuostatos yra taikomos kelionei valstybės narės teritorijoje, kurios metu įlaipinami arba išlaipinami keleiviai, jei tarp Bendrijos ir atitinkamos trečiosios šalies sudarytas būtinas susitarimas. 4. Ši licencija yra išduota vienam asmeniui ir neperleidžiama kitam asmeniui. 5. Valstybės narės, išdavusios licenciją, kompetentinga institucija gali ją paskelbti negaliojančia, ypač jei vežėjas: - nebesilaiko Reglamento (EEB) Nr. 684/92 3 straipsnio 1 dalyje nustatytų sąlygų, - pateikė netikslią informaciją apie prašomus duomenis, išduodant arba pratęsiant licencijos galiojimą, - rimtai arba pakartotinai, tačiau nežymiai, pažeidė kelių eismo saugos taisykles, ypač taikomas transporto priemonėms, vairuotojų vairavimo ir poilsio laikui ir be leidimo teikiant analogiškas arba laikinas paslaugas kaip nurodyta Reglamento (EEB) Nr. 684/92 2 straipsnio 1.3 dalyje. Valstybės narės, kurioje yra įsisteigęs pažeidimus padaręs vežėjas, kompetentingos institucijos, inter alia, Bendrijos licenciją gali paskelbti negaliojančia arba laikinai ir (arba) iš dalies atšaukti patvirtintas Bendrijos kopijas. Šios nuobaudos nustatomos atsižvelgiant į pažeidimo, kurį padarė Bendrijos licencijos turėtojas, rimtumą ir į bendrą patvirtintų kopijų, jam išduotų užsiimti savo tarptautiniu verslu, skaičių. 6. Licencijos originalą turi laikyti vežėjas. Patvirtinta tikra licencijos kopija turi būti laikoma transporto priemonėje. 7. Ši licencija pateikiama, kai šito paprašo bet kuris tikrinantis pareigūnas. 8. Licencijos turėtojas privalo kiekvienos valstybės narės teritorijoje laikytis toje valstybėje galiojančių įstatymų ir kitų teisės aktų, ypač taikomų transportui ir kelių eismui. 9. "Specialiosios reguliarios paslaugos" – tai paslaugos, kurias teikiant keleiviai aiškiai apibrėžtais laiko tarpais vežami tam tikrais maršrutais, keleivius įlaipinant ir išlaipinant iš anksto numatytose sustojimo vietose. Reguliarios paslaugos yra teikiamos visiems, jei reikia, užsisakant jas iš anksto. Paslaugų teikimo reguliarumo negali įtakoti joks derinimasis prie paslaugos teikimo sąlygų. Norint teikti reguliarias paslaugas, reikia gauti leidimą. "Specialiosios reguliarios paslaugos" – tai reguliarios paslaugos, kurias teikiant aiškiai apibrėžtais laiko tarpais tam tikrais maršrutais yra vežami tam tikros kategorijos keleiviai, tačiau nevežami kiti keleiviai, juos įlaipinant ir išlaipinant iš anksto nustatytose sustojimo vietose. Specialiosios reguliarios paslaugos – tai: a) darbuotojų vežimas iš namų į darbovietę ir atgal; b) moksleivių ir studentų vežimas į mokymo įstaigą ir iš jos; c) kareivių ir jų šeimų narių vežimas iš namų į kareivinių vietoves ir atgal. Tai, kad specialioji paslauga gali kisti pagal vartotojų poreikius, neturi įtakos ją priskiriant reguliarių paslaugų kategorijai. Teikiant specialiąsias reguliarias paslaugas, dėl kurių vežimų organizatorius ir vežėjas sudaro sutartį, leidimo nereikia. Organizuojant analogiškas ar laikinas paslaugas, kurios yra skirtos tiems patiems vartotojams, kurie jau naudojasi reguliariomis paslaugomis, leidimo reikia. "Vienkartinės paslaugos" – tai paslaugos, kurios neatitinka reguliarių paslaugų, įskaitant specialiąsias reguliarias paslaugas, apibrėžimo ir kurių svarbiausia ypatybė yra ta, kad šias paslaugas teikiant yra vežamos vartotojų arba paties vežėjo iniciatyva sudarytos grupės. Organizuojant analogiškas arba laikinas paslaugas, kurias galima palyginti su jau teikiamomis reguliariomis paslaugomis ir kurios yra skirtos tiems patiems pastarosiomis paslaugomis besinaudojantiems vartotojams, reikia gauti leidimą Reglamento (EEB) Nr. 684/92 II skirsnyje nustatyta tvarka. Šios paslaugos vis tiek laikomos vienkartinėmis paslaugomis nepaisant to, kad jos yra teikiamos tam tikrais laiko tarpais. Vienkartinėms paslaugoms leidimo nereikia. " --------------------------------------------------